Dimerc'her e oan degouezhet e Pichilemu. A-boan pozet ma fakadoù e ti divent Jose-Luis (en ma c'hambr ez eus 4 gwele ha n'ouzon ket pet kambr a zo e gwirionez. En em c'houlenn a ran hag-eñ n'eo ket un ostaleri gozh) on bet ambrouget gantañ e  kreiz-kêr. Debret hon eus empanadas eus ar c'hentañ ha bet omp o kavout unan eus e vignoned en e var/resto sushi. Chomet omp du-se e-pad ur mare mat, gant an daou geneil ha mestr an ti. P'hon eus kuitaet ar stal e oa evit prenañ peadra da genderc'hel an nozvezh e ti Juan-Luis. Plijadur a zo bet !  Hiziv on bet o tennañ poltriji eus bord ar mor.  Setu penaos eo Pichilemu : ur gêriadenn vihan (15 000 den) gant ur bern ostalerioù evit lojañ ar miliadoù a surferien a zeu e-pad an hañv. An draezhenn a  zo gant traezh du ha gwagennoù eus ar c'hentañ a zo evit ar surferien !